Lyseonpuiston lukio

Lyseonpuiston lukio on Rovaniemen keskustassa sijaitseva lukio, joka perustettiin ensin keskikouluna vuonna 1908 ja laajeni myöhemmin lukioluokilla niin että koulussa voitiin osallistua ylioppilastutkintoon ensimmäisen kerran vuonna 1923 . Lukio toimii arkkitehti Jorma Järven suunnittelemassa koulurakennuksessa, joka valmistui vuonna 1952. Lapin sotaan asti silloinen yhteislyseo (aik. yhteiskoulu) toimi kouluarkkitehtina tunnetun Wivi Lönnin suunnittelemassa talossa. Lyseonpuiston lukion keskeisiä teemoja ovat kansainvälisyyskasvatus ja kuvataide. Lukiossa on mahdollista opiskella tavallisen ylioppilastutkinnon lisäksi myös kuvataidelinjalla tai IB-lukiossa, josta saa kansainvälisen ylioppilastutkinnon (IB-diploma). Korkalovaaran lukio ja Lyseonpuiston lukio yhdistyivät Lyseonpuiston lukion kahdeksi toimipisteeksi syksyllä 2006. Toiminnot yhdistettiin "Lyskan kiinteistöön" Ruokasenkatu 18:aan syksystä 2009 alkaen, jossa myös IB-linja toimii. Ruokasenkadun yksikkö peruskorjattiin lukuvuoden 2010–2011 aikana. Lyseonpuiston lukion oppilaskunta lukeutuu Suomen aktiivisimpiin, ja vuonna 2008 se valittiin Suomen Lukiolaisten Liiton oppilaskuntakilpailussa Suomen parhaaksi. Erityisesti oppilaskunnassa korostetaan kaikkien lukion opiskelijoiden vaikutusmahdollisuuksia oppilaskunnan ja lukion toimintaan. Opiskelijoita Lyseonpuiston lukiossa on noin 700. Lyseonpuiston lukio kuuluu UNESCO-koulujen verkostoon. Vuonna 2008 Lyseonpuiston lukio vietti 100-vuotisjuhliaan, mikä ilmeni erilaisina tapahtumina kevät- ja syyslukukausien aikana. Koulun oppilaskunta toteutti juhlan kunniaksi Koulu Afrikkaan -hankkeen, jolla kerättiin yli 40 000 euroa koulun rakentamiseksi Kongon demokraattiseen tasavaltaan. Hanke järjestettiin yhteistyössä Kirkon ulkomaanavun kanssa, ja sen suojelijana toimi Lyseonpuiston lukion entinen opettaja Eeva Ahtisaari. Tunnettuja Lyseonpuiston lukion opiskelijoita ja alumneja Oppineet, virkamiehet ja sotilaat Juhani Oksman, fysiikan professori, Oulun yliopiston rehtori Erkki Rintala, Vaasan hovioikeuden presidentti Olli Urponen, poliisiylijohtaja Riitta Örö, suurlähettiläs Pietari Aleksanteri Autti, kenraaliluutnantti, Mannerheim-ristin ritari Urheilijat Antti Hyvärinen, mäkihyppääjä, olympiavoittaja Jouko Törmänen, mäkihyppääjä, olympiavoittaja Taiteilijat Olavi Angervo, näyttelijä Jorma Etto, kirjailija Anna-Liisa Haakana, kirjailija Antti Hyry, kirjalilija Kari Huhtamo, kuvanveistäjä Elsa Montell, tekstiilitaiteilija Anneli Sauli, näyttelijä Annikki Kariniemi, kirjailija Katja Kettu, kirjailija Rosa Liksom, kirjailija, taidemaalari Poliitikot Tuure Salo, Rovaniemen kaupunginjohtaja, sisäministeri Esko Ollila, valtiovarainministeri, pankinjohtaja Mikko Jokela, kansanedustaja, ministeri Jouni Mykkänen, kultturineuvos, kansanedustaja Rauha Mertjärvi, lehtori, kansanedustaja Osmo Kurola, kansliapäällikkö, kansanedustaja Markus Lohi, lakiasiainhoitaja, kansanedustaja Journalistit Juhani Nurmela, Lapin Kansan päätoimittaja Esko Kähkönen, Lapin radion päällikkö Tapani Ruokanen, Suomen Kuvalehden päätoimittaja Eila Jokela, Kotilieden päätoimittaja Kirkkoherrat Torsti Saraste, Rovaniemen kirkkoherra Pentti Seppänen, Rovaniemen seurakunnan kirkkoherra Ilmo Pulkamo, Rovaniemen seurakunnan kirkkoherra Vesa-Pekka Koivuranta, Rovaniemen seurakunnan kirkkoherra Yrittäjät ja liikemiehet Fredrik Castrén, vuorineuvos Antero Ikäheimo, yritysjohtaja, teollisuusneuvos Kuisma Niemelä, yritysjohtaja Pertti Yliniemi, toimitusjohtaja Lähteet Aiheesta muualla Lyseonpuiston lukion kotisivut Lyseonpuiston lukion alumnisivut